Alexis Copello

Alexis Copello (født 12. august 1985) er en cubansk friidrettsutøver som konkurrerer i tresteg. Siden 30. mars 2017 har han representert Aserbajdsjan. Hans fremste internasjonale meritter er bronse fra VM i friidrett 2009 og tre andreplasser sammenlagt i Diamond League, sist gang i 2016.

 Karriere 
Copello kom på andreplass i tresteg i ALBA-lekene 2005, én cm bak sin landsmann Osniel Tosca. I Sentralamerikanske og karibiske leker 2006 fikk han sølv i tresteg, og i CACAC-mesterskapet 2008 (Central American and Caribbean Athletic Confederation) fikk han bronse.

Copello deltok i OL 2008 i Beijing, men ble utslått i kvalifiseringen. I 2009 vant han gull i Det sentralamerikanske og karibiske mesterskapet i friidrett (Campeonato CAC Atletismo), med ny mesterskapsrekord på 17,33 meter.IAAF - Culson prevails over Sanchez as six more records fall - CAC Champs Final Day   , besøkt 4. juni 2012. Under VM 2009 hoppet han 17,36, og dette holdt til bronsemedalje.

Året etter fikk han sølv i Verdenscupen i friidrett 2010 i Split, bak Marian Oprea, og i VM i friidrett 2011 fikk han fjerdeplass, med 17,47 meter. I Det iberoamerikanske mesterskapet i friidrett 2010 vant han tresteg, med ny mesterskapsrekord på 17,28.

Han fikk sølv i Diamond League både i 2010 og 2011, og han fikk gull i Panamerikanske leker 2011.

I 2012 fikk han syvendeplass i VM i friidrett innendørs 2012 i Istanbul.

 Referanser 

 Eksterne lenker 

  Profil hos Tilastopaja Oy (arkivert)

Kategori:Cubanske tresteghoppere
Kategori:Aserbajdsjanske tresteghoppere
Kategori:Deltakere for Cuba under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Cuba under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Cuba under VM i friidrett 2009
Kategori:Deltakere for Cuba under VM i friidrett 2011
Kategori:Deltakere for Aserbajdsjan under VM i friidrett 2017
Kategori:Deltakere for Aserbajdsjan under VM i friidrett 2019
Kategori:Deltakere for Aserbajdsjan under EM i friidrett 2018
Kategori:Deltakere for Aserbajdsjan under EM i friidrett 2022
Kategori:Deltakere for Aserbajdsjan under VM i friidrett 2023
Kategori:Deltakere for Aserbajdsjan under EM i friidrett 2024